22/04/2022 | Administración LocalMunicipal
Narón
Intervención
Edicto de aprobación definitiva da Ordenanza fiscal n.º 5, reguladora doimposto sobre o incremento de valor dos terreos de natureza urbana

EDICTO Ao abeiro do disposto no artigo 17.4 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro da ordenanza fiscal n.º 5 reguladora do Imposto sobre Incremento de Valor dos Terreos de Natureza Urbana, ao non presentarse alegacións durante o prazo de exposición ao público, quedando automáticamente elevado a definitivo o acordo plenario do Concello de Narón de aprobación provisional de data 24/02/2022. Contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste edicto. Poderán así mesmo interpoñer calquera outro que estimen axeitado. ORDENANZA FISCAL N.º 5, REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA ARTIGO 1.–ESTABLECEMENTO DO IMPOSTO E NORMATIVA APLICABLE.1. De acordo co disposto na Lei reguladora das facendas locais, acórdase a imposición e ordenación neste Concello do imposto sobre o incremento do valor dos terreos de natureza urbana.2. O imposto sobre o incremento do valor dos terreos de natureza urbana rexerase neste municipio: Polas súas normas reguladoras, contidas na Lei reguladora das facendas locais; e polas demais disposicións legais e regulamentarias que complementen e desenvolvan a dita lei. Pola presente ordenanza fiscal. ARTIGO 2.–FEITO IMPOÑIBLE. É un tributo directo, cuxo feito impoñible vén determinado polo incremento do valor que experimentan os terreos de natureza urbana e que se poña de manifesto a consecuencia da transmisión da propiedade destes por calquera título ou da constitución ou transmisión de calquera dereito real de gozo, limitativo de dominio, sobre os referidos terreos. Para consideralos de natureza urbana atenderase ao establecido na regulación do imposto sobre bens inmobles con independencia de que estes terreos se atopen integrados en bens inmobles clasificados como de características especiais ou de que estean ou non contemplados como tales no catastro ou no padrón correspondente a bens de tal natureza. ARTIGO 3.–EXENCIÓNS.1. Estarán exentos deste imposto os incrementos do valor que se manifesten a consecuencia dos actos seguintes: a) A constitución e transmisión de dereitos de servidume. As transmisións de bens que se encontren dentro do perímetro delimitado como conxunto histórico-artístico, ou foran declarados individualmente de interese cultural, segundo o establecido na Lei 16/1985, do 25 de xuño, do patrimonio histórico español, cando os seus propietarios ou titulares de dereito reais acrediten que realizaron ao seu cargo obras de conservación, mellora ou rehabilitación nos ditos inmobles. Para que proceda aplicar a exención prevista nesta letra, será preciso que concorran as seguintes condicións: 1. Que o importe das obras de conservación e/ou rehabilitación executadas nos últimos cinco anos sexa superior ao 50% do valor catastral do inmoble, no momento da percepción do imposto.2. Que estas obras de rehabilitación foran financiadas polo suxeito pasivo, ou o seu ascendente de primeiro grao. As transmisións realizadas por persoas físicas con ocasión da dación en pago da vivenda habitual do debedor hipotecario ou garante deste, para a cancelación de débedas garantidas con hipoteca que recaia sobre esta, contraídas con entidades de crédito ou calquera outra entidade que, de maneira profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Para ter dereito á exención requírese que o debedor ou garante transmitente ou calquera outro membro da súa unidade familiar non dispoña, no momento de poder evitar o alleamento da vivenda, doutros bens ou dereitos en contía suficiente para satisfacer a totalidade da débeda hipotecaria. Presumirase o cumprimento deste requisito. Con todo, se con posterioridade se comprobase o contrario, procederase a xirar a liquidación tributaria correspondente. Para estes efectos, considerarase vivenda habitual aquela na que figurase empadroado o contribuínte de forma ininterrompida durante, polo menos, os dous anos anteriores á transmisión ou desde o momento da adquisición se este prazo fose inferior aos dous anos. Respecto ao concepto de unidade familiar, estarase ao disposto na Lei 35/2006, do 28 de novembro, do imposto sobre a renda das persoas físicas e de modificación parcial das leis dos impostos sobre sociedades, sobre a renda de non residentes e sobre o patrimonio. Para estes efectos, equipararase o matrimonio coa parella de feito legalmente rexistrada. Respecto desta exención, non resultará de aplicación o disposto no artigo 9.2 desta lei.2. Así mesmo, estarán exentos deste imposto os correspondentes incrementos do valor cando a obrigación de satisfacer aquel recaia sobre as seguintes persoas ou entidades: a) As comunidades autónomas e as entidades locais, as que pertencen a este Estado Concello, así como os organismos autónomos do Estado e as entidades de dereito público de análogo carácter das comunidades autónomas e das ditas entidades locais. b) Este Concello e demais entidades locais que o integren ou nas que el se integre, así como as súas respectivas entidades de dereito público de análogo carácter aos organismos autónomos do Estado. c) As institucións que teñan a cualificación de benéficas ou de benéfico-docentes. d) As entidades xestoras da Seguridade Social e as Mutualidades de Previsión Social reguladas na Lei 30/1995, do 8 de novembro, de ordenación e supervisión dos seguros privados. e) Os titulares de concesións administrativas revertibles respecto aos terreos afectos a estas. f) A Cruz Vermella española. g) As persoas ou entidades a quen se lles recoñeza a exención en tratados ou convenios internacionais. ARTIGO 4.–SUPOSTOS DE NON SUXEICIÓN.1. Non estarán suxeitos ao imposto: a) O incremento de valor que experimenten os terreos que teñan a consideración de rústicos para os efectos do imposto sobre bens inmobles. b) Os incrementos que se poidan pór de manifesto a consecuencia de achegas de bens e dereitos realizadas polos cónxuxes á sociedade conxugal, adxudicacións que ao seu favor e en pago delas se verifiquen e transmisións que se fagan aos cónxuxes en pago dos seus haberes comúns. Tampouco se producirá a suxeición ao imposto nos supostos de transmisións de bens inmobles entre cónxuxes ou a favor dos fillos como consecuencia do cumprimento de sentenzas nos casos de nulidade, separación ou divorcio matrimonial, sexa cal for o réxime económico matrimonial. c) Os incrementos que se manifesten con ocasión das achegas ou transmisións de bens inmobles efectuadas á Sociedade de Xestión de Activos Procedentes da Reestruturación Bancaria, S. A. regulada na disposición adicional sétima da Lei 9/2012, do 14 de novembro, de reestruturación e resolución de entidades de crédito, de acordo co establecido no artigo 48 do Real decreto 15597/2012, do 15 de novembro, polo que se establece o réxime xurídico das sociedades de xestión de activos. d) Os incrementos que se poñan de manifesto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., a entidades participadas directa ou indirectamente por esta sociedade en polo menos a metade do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia desta. e) Os incrementos que se manifesten con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., ou polas entidades constituídas por esta para cumprir co seu obxecto social, aos fondos de activos bancarios a que se refire a disposición adicional décima da Lei 9/2012, do 14 de novembro. Tampouco se devindicará o imposto polas achegas ou transmisións que se produzan entre os citados fondos durante o período de mantemento da exposición do Fondo de Reestruturación Ordenada Bancaria aos Fondos, previsto no apartado 10 da disposición adicional décima. f) Os incrementos que se poñan de manifesto con ocasión das transmisións e adxudicacións que se efectúen como consecuencia das operacións de distribución de beneficios e cargas inherentes á execución do plan urbanístico, sempre que as adxudicacións garden proporción coas achegas efectuadas polos propietarios de solo na unidade de execución do plan de que se trate, nos termos previstos no apartado 7 do artigo 18 do texto refundido da Lei do solo, aprobado por Real decreto lexislativo 2/2008. Cando o valor das parcelas adxudicadas a un propietario exceda do que proporcionalmente corresponda aos terreos achegados por este, entenderase efectuada unha transmisión onerosa en canto ao exceso. g) Os incrementos que se manifesten con ocasión das operacións de fusión, escisión e achega de ramas de actividade ás que resulte de aplicación o réxime especial regulado no capítulo VII do título VII da Lei 27/2014, do imposto sobre sociedades, fóra dos relativos a terreos que se acheguen ao amparo do previsto no artigo 87 da citada lei cando non se atopen integrados nunha rama de actividade. h) Os incrementos que se poñan de manifesto con ocasión das adxudicacións aos socios de inmobles de natureza urbana dos que sexa titular unha sociedade civil que opte pola súa disolución con liquidación de acordo co réxime especial previsto na disposición adicional 19ª da Lei 35/2006, reguladora do IRPF, en redacción dada pola Lei 26/2014. i) Os actos de adxudicación de bens inmobles realizados polas cooperativas de vivendas a favor dos seus socios cooperativistas. j) As operacións relativas aos procesos de adscrición a unha sociedade anónima deportiva de nova creación, sempre que se axusten plenamente ás normas previstas na Lei 10/1990, do 15 de outubro e Real decreto 1084/1991, do 5 de xullo. k) A retención ou reserva do usufruto e a extinción do citado dereito real, xa sexa por falecemento do usufrutuario ou por transcurso do prazo para o que foi constituído.2. Así mesmo non se producirá a suxeición ao imposto nas transmisións de terreos respecto dos cales se constate a inexistencia de incremento de valor por diferenza entre os valores dos devanditos terreos nas datas de transmisión e adquisición. Para constatar a inexistencia de incremento de valor, como valor de transmisión ou de adquisición do terreo tomarase en cada caso o maior dos seguintes valores, sen que para estes efectos se poidan computar os gastos ou tributos que graven estas operacións: a) O que conste no título que documente a operación, ou, cando a adquisición ou a transmisión fose a título lucrativo, o declarado no imposto sobre sucesións e doazóns. O comprobado, se é o caso, pola Administración tributaria. Cando se trate da transmisión dun inmoble no que haxa solo e construción, tomarase como valor do solo para estes efectos o que resulte de aplicar a proporción que represente na data de devindicación do imposto o valor catastral do terreo respecto do valor catastral total e esta proporción aplicarase tanto ao valor de transmisión como, se é o caso, ao de adquisición. O presente suposto de non suxeición será aplicable a instancia do interesado, mediante a presentación da correspondente declaración ou autoliquidación. ARTIGO 5.–SUXEITOS PASIVOS. É suxeito pasivo do imposto a título de contribuínte: a) Nas transmisións de terreos ou na constitución ou transmisión de dereitos reais de gozo limitativo do dominio a título lucrativo, a persoa física ou xurídica, ou a entidade á que se refire a Lei xeral tributaria, que adquira o terreo, ou aquela a favor da cal se constitúa ou se transmita o dereito real de que se trate. b) Nas transmisión de terreos ou na constitución ou transmisión de dereitos reais de gozo limitativo do dominio a título oneroso, a persoa física ou xurídica, ou a entidade á que se refire a Lei xeral tributaria, que transmita o terreo, ou que constitúa ou transmita o dereito real de que se trate. c) Nos supostos aos que se refire a letra b) do apartado anterior, terá a consideración de suxeito pasivo o substituto do contribuínte, a persoa física ou xurídica, ou a entidade á que se refire a Lei xeral tributaria, que adquira o terreo ou aquela a favor da cal se constitúa ou transmita o dereito real de que se trate, cando o contribuínte sexa unha persoa física non residente en España. ARTIGO 6.–BASE IMPOÑIBLE.1. A base impoñible deste imposto está constituída polo incremento real de valor dos terreos de natureza urbana posto de manifesto no momento da devindicación e experimentado ao longo dun período máximo de vinte anos.2. Para determinar a base impoñible, mediante o método de estimación obxectiva, multiplicarase o valor do terreo no momento da devindicación polo coeficiente que corresponda ao período de xeración conforme ás regras previstas no presente artigo.3. Cando, a instancia do suxeito pasivo conforme ao procedemento establecido no apartado 2 do artigo 4, se constate que o importe do incremento de valor é inferior ao importe da base impoñible determinada mediante o método de estimación obxectiva, tomarase como base impoñible o importe deste incremento de valor.4. O período de xeración do incremento de valor será o número de anos ao longo dos cales se puxo de manifesto este incremento. Para o seu cómputo, tomaranse os anos completos, é dicir, sen ter en conta as fraccións de ano. No caso de que o período de xeración sexa inferior a un ano, ratearase o coeficiente anual tendo en conta o número de meses completos, é dicir, sen ter en conta as fraccións de mes. Nos supostos de non suxeición, salvo que por lei se indique outra cousa, para o cálculo do período de xeración do incremento de valor posto de manifesto nunha posterior transmisión do terreo, tomarase como data de adquisición, para os efectos do disposto no parágrafo anterior, aquela na que se produciu a anterior devindicación do imposto. No entanto, na posterior transmisión dos inmobles aos que se refire o apartado 2 do artigo 4, para o cómputo do número de anos ao longo dos cales se puxo de manifesto o incremento de valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de achegas ou transmisións de bens inmobles que resulten non suxeitas en virtude do disposto na letra b) do apartado 1 do artigo 3, ou na disposición adicional segunda da Lei 27/2014, do 27 de novembro, do imposto sobre sociedades.5. Cando o terreo fose adquirido polo transmitente por cotas ou porcións en datas diferentes, consideraranse tantas bases impoñibles como datas de adquisición, establecéndose cada base na seguinte forma: a) Distribuirase o valor do terreo proporcionalmente á porción ou cota adquirida en cada data. A cada parte proporcional, aplicarase a porcentaxe de incremento correspondente ao período respectivo de xeración do incremento de valor. Estimación obxectiva da base impoñible 6. O valor do terreo no momento da devindicación resultará do establecido nas seguintes regras: a) Nas transmisións de terreos, o valor destes no momento da devindicación será o que teñan determinado nese momento para os efectos do imposto sobre bens inmobles. No entanto, cando este valor sexa consecuencia dun relatorio de valores que non reflicta modificacións de plan aprobadas con posterioridade á aprobación do citado relatorio, poderase liquidar provisionalmente este imposto conforme aquel. Nestes casos, na liquidación definitiva aplicarase o valor dos terreos unha vez se obtivo conforme aos procedementos de valoración colectiva que se instrúan, referido á data da devindicación. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos para o efecto nas leis de orzamentos xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento da devindicación do imposto, non teña determinado valor catastral nese momento, o Concello poderá practicar a liquidación cando o referido valor catastral sexa determinado, referindo este valor ao momento da devindicación. b) Na constitución e transmisión de dereitos reais de gozo limitativos do dominio, as porcentaxes anuais contidas no apartado 3 deste artigo aplicaranse sobre a parte do valor definido no parágrafo a) anterior que represente, respecto daquel, o valor dos referidos dereitos calculado mediante a aplicación das normas fixadas para os efectos do imposto sobre transmisións patrimoniais e actos xurídicos documentados: 1. O valor do usufruto temporal será proporcional ao valor total dos bens, a razón do 2 por cento por cada período dun ano, sen exceder do 70 por cento. Nos usufrutos vitalicios considerarase que o valor é igual ao 70 por cento do valor total dos bens cando o usufrutuario teña menos de vinte anos, minorando, a medida que aumenta a idade, na proporción dun 1 por cento menos por cada ano máis co límite mínimo do 10 por cento do valor total. O usufruto constituido a favor duha persoa xurídica se se establecera por prazo superior a trinta anos ou por tempo indeterminado considerarase fiscalmente como transmisión de plena propiedade suxeita a condición resolutoria.2. O valor de dereito de nuda propiedade fixarase pola diferencia entre o valor do usufruto e o valor total do terreo. Nos usufrutos vitalicios que, ao mesmo tempo, sexan temporais, a nuda propiedade débese valorar aplicando, das regras anteriores, aquela que lle atribúa menor valor.3. O valor dos dereitos reais de uso e habitación será o que resulte de aplicar ao 75 por cento do valor do terreo sobre o que foi imposto, as regras correspondientes á valoración dos usufrutos temporais ou vitalicios, segúndo os casos. c) Na constitución ou transmisión do dereito a elevar unha ou máis plantas sobre un edificio ou terreo, ou do dereito de realizar a construción baixo solo sen implicar a existencia dun dereito real de superficie, as porcentaxes anuais contidas no apartado 8 deste artigo aplicaranse sobre a parte do valor definido no parágrafo a) que represente, respecto daquel, o módulo de proporcionalidade fixado na escritura de transmisión ou, se non, o que resulte de establecer a proporción entre a superficie ou volume das plantas a construír en voo ou subsolo e a total superficie ou volume edificados unha vez construídas aquelas. d) Nos supostos de expropiacións forzosas, as porcentaxes anuais contidas no apartado 3 deste artigo aplicaranse sobre a parte do prezo xusto que corresponda ao valor do terreo, salvo que o valor definido no parágrafo a) deste apartado fose inferior, nese caso prevalecerá este último sobre o prezo xusto. e) Nas transmisións de partes indivisas de terreos ou edificios, o seu valor será proporcional á porción ou cota transmitida. f) Nas transmisións de pisos ou locais en réxime de propiedade horizontal, o seu valor será o específico do solo que cada predio ou local tivera determinado no imposto sobre bens inmobles, e se non o tivera aínda determinado o seu valor estimarase proporcional á cota de copropiedade que teñan atribuída no valor do inmoble e os seus elementos comúns.7. Cando se modifiquen os valores catastrais como consecuencia dun procedemento de valoración colectiva de carácter xeral, tomarase como valor do terreo, ou da parte deste que corresponda segundo as regras contidas no apartado anterior, o importe que resulte de aplicar aos novos valores catastrais unha redución do 40%. A redución, se é o caso, aplicarase, como máximo, respecto de cada un dos cinco primeiros anos de efectividade dos novos valores catastrais. A redución prevista neste apartado non será de aplicación aos supostos nos que os valores catastrais resultantes do procedemento de valoración colectiva a que se refire sexan inferiores aos ata entón vixentes. O valor catastral reducido en ningún caso poderá ser inferior ao valor catastral do terreo antes do procedemento de valoración colectiva.8. O coeficiente a aplicar sobre o valor do terreo no momento da devindicación será, para cada período de xeración, o máximo actualizado vixente, de acordo co artigo 107.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que as leis de orzamentos xerais do Estado, ou outra norma ditada para o efecto, procedan á súa actualización, entenderanse automaticamente modificados, facultándose á Alcaldía para, mediante resolución, dar publicidade aos coeficientes que resulten aplicables. ARTIGO 7.–TIPO DE GRAVAME E COTA.1. A cota íntegra deste imposto será a resultante de aplicar á base impoñible o tipo impositivo dun 30 por cento.2. A cota líquida do imposto será o resultado de aplicar sobre a cota íntegra, se é o caso, as bonificacións previstas no artigo seguinte. ARTIGO 8.–BONIFICACIÓNS.1. As transmisións mortis causa e os pactos de mellora referentes á vivenda habitual do causante, sempre que os adquirentes sexan o cónxuxe, os descendentes ou ascendentes por natureza ou adopción, gozarán do 50% das bonificacións na cota, sempre que se solicite no prazo regulamentado no artigo 11 apartado 3. b da presente ordenanza.2. Se non existe a relación de parentesco mencionada no apartado 1 deste artigo, a bonificación afectará tamén a quen reciba do ordenamento xurídico un trato análogo pola continuación no uso da vivenda por convivir co causante. En todo caso a bonificación concederase coa solicitude previa do interesado efectuada antes de rematar o período voluntario. ARTIGO 9.–DEVINDICACIÓN: REGRAS XERAIS.1. Devindícase o imposto e nace a obrigación de contribuír: a) Cando se transmita a propiedade do terreo, xa sexa a título oneroso ou gratuíto, inter vivos ou mortis causa, na data da transmisión. b) Cando se constitúa ou transmita calquera dereito real de gozo limitativo do dominio, na data en que teña lugar a constitución ou transmisión.2. Para os efectos do disposto no apartado anterior, entenderase como data da transmisión: a) Nos actos ou contratos inter vivos, a do outorgamento do documento público e, tratándose de documentos privados, a da súa incorporación ou inscrición nun rexistro público, ou a da súa entrega a un funcionario público por razón do seu oficio. b) Nas transmisións mortis causa, a do falecemento do causante. c) Nas poxas xudiciais, administrativas ou notariais, tomarase excepcionalmente a data do auto ou providencia que aproba o remate, se nel queda constancia da entrega do inmoble. En calquera outro caso, tomarase a data do documento público. d) Nas expropiacións forzosas, a data da acta de ocupación naqueles supostos de urxente ocupación dos bens afectados e, o pago ou consignación do prezo xusto naqueles supostos tramitados polo procedemento xeral de expropiación. ARTIGO 10.–DEVINDICACIÓN: REGRAS ESPECIAIS.1. Cando se declare ou recoñeza xudicial ou administrativamente por resolución firme a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de gozo sobre este, o suxeito pasivo terá dereito á devolución do imposto satisfeito, sempre que o acto ou contrato non producise efectos lucrativos e que reclame a devolución no prazo de catro anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1.295 do Código civil. Aínda que o acto ou contrato non producira efectos lucrativos, se a rescisión ou resolución se declarase por incumprimento das obrigacións do suxeito pasivo do imposto, non terá lugar ningunha devolución.2. Se o contrato queda sen efecto por mutuo acordo das partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo considerarase a avinza en acto de conciliación e o simple sometemento á demanda.3. Nos actos ou contratos nos que medie algunha condición, a súa cualificación farase de acordo coas prescricións contidas no Código civil. Se fose suspensiva, non se liquidará o imposto ata que esta se cumpra. Se a condición fose resolutoria, esixiríase o imposto, a reserva, cando a condición se cumpra, de facer a oportuna devolución segundo a regra do apartado anterior. ARTIGO 11.–XESTIÓN.1. A xestión do imposto levarase a cabo polo órgano da Administración que resulte competente, ben en virtude de competencia propia, ben en virtude de convenio ou acordo de delegación de competencias.2. A xestión, liquidación, recadación e inspección do imposto levarase a cabo conforme o preceptuado na Lei reguladora das facendas locais; e nas demais normas que resulten de aplicación.3. Os suxeitos pasivos estarán obrigados a presentar unha declaración no modelo de impreso aprobado polo Concello para cada circunstancia tributaria específica, que conterá os elementos imprescindíbeis para a cuantificación da débeda. Nas dependencias municipais encargadas da xestión deste imposto prestaráselles aos administrados o asesoramento necesario para cubrir adecuadamente este modelo. Coa declaración achegaranse os documentos nos que consten os actos ou contratos que orixinan a imposición. Esta declaración deberá presentarse nos seguintes prazos, a contar dende a data na que se produza a devindicación do imposto: a) Cando se trate de actos inter vivos, o prazo será de trinta días hábiles. b) Cando se trate de actos por causa de morte, pactos de melloras e apartacións, o prazo será de seis meses prorrogables ata un ano cando así o solicite expresamente o suxeito pasivo.4. A declaración deberá conter todos os elementos da relación tributaria que sexan imprescindibles para practicar a liquidación procedente e, en todo caso, os seguintes: a) Nome e apelidos ou razón social do suxeito pasivo, contribuínte e, se é o caso, do substituto do contribuínte, NIF destes, e os seus domicilios, así como os mesmos datos dos demais intervenientes no feito, acto ou negocio xurídico determinante da devindicación do imposto. Se é o caso, nome e apelidos do representante do suxeito pasivo ante a Administración municipal, NIF deste, así como o seu domicilio. Lugar e notario autorizante da escritura, número de protocolo e data desta. Situación física e referencia catastral do inmoble. Participación adquirida, cota de copropiedade e, se é o caso, solicitude de división. Número de anos ao longo dos cales se puxo de manifesto o incremento do valor dos terreos e data de realización anterior do feito impoñible. Opción, se é o caso, polo método de determinación directa da base impoñible. Se é o caso, solicitude de beneficios fiscais que se consideren procedentes.5. No caso das transmisións mortis causa, acompañarase á declaración a seguinte documentación: a) Copia simple da escritura da partición hereditaria, se a houbese. b) Copia da declaración ou autoliquidación presentada para os efectos do imposto sobre sucesións e doazóns. c) Fotocopia do certificado de defunción. d) Fotocopia de certificación de actos de última vontade. e) Fotocopia do testamento, se é o caso.6. O interesado en acreditar a inexistencia de incremento de valor deberá declarar a transmisión, así como achegar os títulos que documenten a transmisión e a adquisición.7. As liquidacións do imposto que practique o Concello notificaranse integramente aos suxeitos pasivos con indicación do prazo de ingreso, expresión dos recursos procedentes e demais requisitos legais e regulamentarios. Para os efectos do previsto no presente apartado, a Administración tributaria poderá utilizar os datos consignados polo obrigado tributario na súa declaración ou calquera outro que obre no seu poder, poderá requirir ao obrigado para que aclare os datos consignados na súa declaración ou presente xustificante destes e poderá realizar actuacións de comprobación de valores. Cando se realizaran actuacións de acordo co disposto no parágrafo anterior e os datos ou valores tidos en conta pola Administración tributaria non se correspondan cos consignados polo obrigado na súa declaración, deberá facerse mención expresa desta circunstancia na proposta de liquidación, que deberá notificarse, cunha referencia sucinta aos feitos e fundamentos de dereito que a motiven, para que o obrigado tributario alegue o que conveña ao seu dereito.8. Para os efectos da aplicación do imposto, en particular en relación co suposto de non suxeición previsto no artigo 4.2, así como para a determinación da base impoñible mediante o método de estimación directa, de acordo co artigo 6.3 m poderá subscribirse o correspondente convenio de intercambio de información tributaria e de colaboración coa Administración tributaria autonómica. ARTIGO 12.–REVISIÓN. Os actos de xestión, liquidación, recadación e inspección do imposto realizaranse de acordo con previsto na Lei xeral tributaria 58/2003, do 17 de decembro e nas demais leis do Estado reguladoras da materia, así como nas disposicións ditadas para o seu desenvolvemento. ARTIGO 13.–INFRACCIÓNS E SANCIÓNS. En todo o relativo á cualificación das infraccións tributarias, así como á determinación das sancións que por estas correspondan en cada caso, aplicarase o réxime regulado na Lei xeral tributaria e nas disposicións que a complementen e desenvolvan. DISPOSICIÓN ADICIONAL Facúltase á Alcaldía para a aprobación, incorporación, modificación ou supresión dos modelos de impresos que se consideren necesarios para xestión do imposto, tanto en formato papel como electrónico, así como para o desenvolvemento das normas especificas para a súa incorporación á administración electrónica. DISPOSICIÓNS FINAIS PRIMEIRA.–RÉXIME SUPLETORIO. No non previsto na presente ordenanza, serán de aplicación subsidiariamente o previsto na vixente Ordenanza fiscal xeral de xestión, inspección e recadación; o texto refundido da Lei de reguladora das facendas locais, aprobado por Real decreto lexislativo 2/2004, do 5 de marzo; a Lei de orzamentos xerais do Estado de cada ano; a Lei 58/2003, do 17 de decembro, xeral tributaria; e cantas normas se diten para a súa aplicación. SEGUNDA.–ENTRADA EN VIGOR. Esta ordenanza entrará en vigor ao día seguinte da súa publicación definitiva e terá aplicación desde entón e seguirá en vigor mentres non se acorde a súa modificación ou derrogación expresa. Narón, 19 de abril de 2022. Asdo.: Marián Ferreiro Díaz Alcaldesa-presidenta